Helyszíni tudósítónk jelenti a Metallica budapesti koncertjéről:

A Metallica ma eljátszotta a Tankcsapda A legjobb méreg című számát, magyar szöveggel. Hetfield a koncert felénél bemutatta Robert Trujillót és Kirk Hammettet, hogy ők majd elszórakoztatnak minket, lement a színpadról, mire elkezdték két gitáron a Tankcsapda számát, Trujillo pedig magyarul énekelte a szöveget, egész jól, bár itt ott kihagyásokkal, lalalázásokkal, de azért bőven felismerhetően.

Egyébként mindez ugyan nagyon megható, de kicsit várható is volt, hiszen a zenekar Csehországban és Ausztriában is eljátszotta egy-egy helyi zenekar slágerét.

A dal egyébként már fent is van a Youtube-on.

Itt megnézheti galériánkat a koncertről: